text: Grænseforeningen: Haderslev var for tidlig på den
  26 april 2015 kl. 12.32
  Selvom der mange steder i Europa bliver skiltet på flere sprog, er tiden stadig ikke moden til at bruge tyske bynavne i Danmark. Sådan lyder det fra Grænseforeningen, som mener, at Haderslevs borgmester H.P. Geil måske blot har været forud for sin tid.
  
  Efter hærværket natten til søndag kommer det dobbelt-sprogede byskilt ikke op at stå igen på Omkørselsvejen i Haderslev. Det siger borgmester H.P. Geil (V) til TV SYD.
  - Det giver ingen mening at sætte det op igen. Nu har vi fået testet om tiden er moden til de to-sprogede skilte - og debatten har jo tydeligt vist, at det er for tidligt. Det her handler om følelser - og ikke de konkrete skilte, siger H.P. Geil.
  TV SYD sætter søndag aften fokus på hele skiltesagen. Allerede inden den seneste udvikling søndag lød vurderingen fra Grænseforeningen, som mener, at Haderslevs borgmester H.P. Geil måske blot har været forud for sin tid.
  Se snigpremiere indslag her - varighed1 minut og 54 sekunder:
  